Diari Oficial de la Generalitat Valenciana


Sumari del DOGV 7245, del 01-04-2014 (2014/2499)

Notificació de la sentència dictada en el juí verbal número 563/2010.
---------------------------------------------------------------------

### Dades del document

Número de DOGV
:   7245

Data del DOGV
:   01-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2499


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el juí verbal número 563/2010. [2014/2499]  
Juí verbal 563/2010  
De: Comunitat de Propietaris Edifici Pedremar I.  
Procuradora: Inmaculada Barber Aparisi.  
Contra: Guy Paul Joseph Fassenot, Lucienne Marie Deschamps, Charles Henri Fernand Marie, Odette Li Jolliot, Pierre Henri Edmond Lemore i Marguerite Laplace.  
En el present procediment de juí ordinari, seguit amb el número 563/2010 a instàncies de Comunitat de Propietaris Edifici Pedremar I contra Guy Paul Joseph Fassenot, Lucienne Marie Deschamps, Charles Henri Fernand Marie, Odette Li Jolliot, Pierre Henri Edmond Lemore i Marguerite Laplace, s'ha dictat la sentència que, literalment, diu així:  
  
  
«Sentència número 102/2013  
Ángel Pla Pérez, magistrat titular del Jutjat de Primera Instància número 2 de Gandia, ha dictat, en nom del rei, la següent sentència.  
  
Gandia, 3 de maig de 2013.  
En el procés verbal 563/2010, promogut per la Comunitat de Propietaris Edifici Pedremar I, de la platja de Daimús, representada per la procuradora Inmaculada Barber Aparisi i defesa per l'advocat Salvador Tarrasó Pellicer, contra Guy Paul Joseph Fassenot, Lucienne Marie Deschamps, Charles Henri Fernand Marie, Odette Li Jolliot, Pierre Henri Edmond Lemore i Marguerite Laplace, en rebel·lia processal.   
  
L'objecte del juí és una reclamació dinerària a favor de la Comunitat de Propietaris Edifici Pedremar I.  
Antecedents de fet  
Primer. Pretensions de la part demandada.  
La Comunitat de Propietaris Edifici Pedremar I sol·licita que els demandats siguen condemnats a pagar 4.438,47 euros més els interessos i costes processals. Al·lega que els demandats són propietaris d'una vivenda en l'edifici comunitari i que no estan al dia en les quotes comunitàries que els corresponen.  
Segon. Posició de la part demandada  
 La part demandada no s'ha presentat a la vista, de manera que ha sigut declarada en rebel·lia processal. Per tant, s'entén que s'oposa a la demanda i nega els fets.  
Tercer. Prova proposada i practicada  
 S'ha demanat prova de documents i testimonis, però tan sols s'ha admés i practicat la documental.  
Quart. Tramitació del procés.  
El procés comença amb la interposició de la demanda, que va ser admesa. La vista s'ha celebrat el passat 2 de maig. Tan sols hi va comparéixer la part demandant, que va ratificar la demanda i va sol·licitar la pràactica de prova. Admesa i practicada la prova, quedà vista per a sentència.  
Fets provats  
1. Es declara provat que els senyors Guy Paul Joseph Fassenot, Lucienne Marie Deschamps, Charles Henri Fernand Marie, Odette Li Jolliot, Pierre Henri Edmond Lemore i Marguerite Laplace són propietaris d'un pis en l'edifici Pedremar I, de la platja de Daimús, i que no estan al dia de les quotes que els corresponen com a propietaris. En concret, 31 de gener de 2010, el deute puja a 4.438,47 euros.  
Fonaments de dret.  
1. Valoració de la prova i justificació dels fets provats.  
Els fets queden provats a la vista de la documentació presentada juntament amb la demanda. Als demandats correspon provar el pagament del deute, segons l'article 217 de la Llei d'Enjudiciament Civil, i no ho han fet, de manera que n'han de patir les conseqüències.  
2. Anàlisi de la petició principal. Estimació.  
Com a conseqüència dels fets provats, i en aplicació de l'article 9 de la Llei de Propietat Horitzontal, els demandats han de ser condemnats a pagar el deute que tenen pendent amb la comunitat.  
  
3. Interessos de demora.  
En aplicació dels articles 1100 i 1108 del Codi Civil, la part demandada ha de ser condemnada a pagar interessos sobre el principal que estava pendent en el moment d'interposar la demanda i sobretot l'import de la condemna, es generen els interessos de demora processal de l'article 576 de Llei d'Enjudiciament Civil, de manera automàtica i sense necessitat de pronunciament específic.  
4. Costes processals.  
Segons l'article 394 de la Llei d'Enjudiciament Civil, s'imposen les costes a la part demandada, ja que així ho estima la demanda.  
Dispositiva  
Per les raons expressades, i en l'exercici de la potestat que m'atribuïx la Constitució espanyola, he decidit:  
1. Estimar íntegrament la demanda interposada per la Comunitat de Propietaris Edifici Pedremar I, de la platja de Daimús, contra Guy Paul Joseph Fassenot, Lucienne Marie Deschamps, Charles Henri Fernand Marie, Odette Li Jolliot, Pierre Henri Edmond Lemore i Marguerite Laplace.  
2. Condemnar solidàriament els senyors Guy Paul Joseph Fassenot, Lucienne Marie Deschamps, Charles Henri Fernand Marie, Odette Li Jolliot, Pierre Henri Edmond Lemore i Marguerite Laplace a pagar 4.438,37 euros a la Comunitat de Propietaris Edifici Pedremar I, de la platja de Daimús.  
3. Condemnar solidàriament Guy Paul Joseph Fassenot, Lucienne Marie Deschamps, Charles Henri Fernand Marie, Odette Li Jolliot, Pierre Henri Edmond Lemore i Marguerite Laplace a pagar a la Comunitat de Propietaris Edifici Pedremar I, de la platja de Daimús, interessos al tipus legal sobre la quantitat de 4.438,37 euros, des del 4 de maig de 2010 fins al 3 de maig de 2013.  
4. Condemnar solidàriament Guy Paul Joseph Fassenot, Lucienne Marie Deschamps, Charles Henri Fernand Marie, Odette Li Jolliot, Pierre Henri Edmond Lemore i Marguerite Laplace a pagar les costes processals.  
Impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'un escrit presentat en este jutjat en el termini de 20 dies hàbils comptadors des de l'endemà de la notificació, amb la indicació dels pronunciaments que s'impugnen (art. 458 LECn).  
De conformitat amb la disposició addicional 151 de la Llei Orgànica del Poder Judicial, perquè siga admés a tràmit el recurs d'apel·lació, haurà de constituir un depòsit de 50 euros, que se li tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 1509 RL EEEE AA) i s'indicarà, en el ?camp concepte- el codi ?02 civil-apel·lació- i la data de la resolució recorreguda amb el format dd/mm/aaaa.  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'indicarà en el camp ?Concepte- el número de compte, el codi i la data en la forma exposada en el paràgraf anterior.  
Publicació. La sentència anterior va ser donada, llegida i publicada pel jutge que la va dictar, mentres estava celebrant audiència pública en el mateix dia de la data, de la qual cosa jo, el secretari judicial, done fe.   
Gandia, 2 de maig de 2013.»  
  
I atés que els demandats, Guy Paul Joseph Fassenot Lucienne Marie E Deschamps, Charles Henri Fernand Marie, Odette Li Jolliot, Pierre Henri Edmond Lemore i Marguerite Laplace, es troben en parador desconegut, expedisc este edicte a fi que els valga de notificació en forma.  
  
  
Gandia, 7 de maig de 2013.- La secretària judicial: Silvia Lacueva Subirats.